CELEX: 32021R1699
Language: et
Date: 2021-09-22 00:00:00
Title: Komisjoni rakendusmäärus (EL) 2021/1699, 22. september 2021, millega muudetakse määruse (EL) nr 142/2011 VIII lisa seoses loomatervise sertifikaadi näidisega, mis on ette nähtud loomsete kõrvalsaaduste väljaveoks piirangutsoonidest, mis on kehtestatud teatavate loetellu kantud taudide ennetamiseks ja tõrjeks (EMPs kohaldatav tekst)

23.9.2021   
               
               
                  ET
               
               
                  Euroopa Liidu Teataja
               
               
                  L 336/42
               
            
         KOMISJONI RAKENDUSMÄÄRUS (EL) 2021/1699,
         22. september 2021,
         millega muudetakse määruse (EL) nr 142/2011 VIII lisa seoses loomatervise sertifikaadi näidisega, mis on ette nähtud loomsete kõrvalsaaduste väljaveoks piirangutsoonidest, mis on kehtestatud teatavate loetellu kantud taudide ennetamiseks ja tõrjeks
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eriti selle artikli 146 lõiget 2,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002, (2) eriti selle artikli 21 lõike 5 punkti b,
         ning arvestades järgmist:
         
                     (1)
                  
                  
                     Komisjoni määrusega (EL) nr 142/2011 (3) on kehtestatud määruses (EÜ) nr 1069/2009 sätestatud loomsete kõrvalsaaduste ja nendest saadud toodete suhtes kohaldatavate rahvatervise ja loomatervise eeskirjade rakendusmeetmed, sh terviseohutuse tõendite näidised ja tingimused, mis reguleerivad, kuidas need peavad selliste toodete saadetistega kaasas olema.
                  
               
                     (2)
                  
                  
                     Määruse (EÜ) nr 1069/2009 artiklis 6 on sätestatud üldised veterinaarpiirangud vastuvõtlikest liikidest saadud loomsete kõrvalsaaduste ja nendest saadud toodete lähetamisele põllumajandusettevõtetest, töötlemisettevõtetest või tsoonidest, mille suhtes kohaldatakse piiranguid vastavalt liidu veterinaariaalastele õigusaktidele või direktiivi 92/119/EMÜ (4) I lisas loetletud raske nakkushaiguse esinemise tõttu. Nimetatud direktiiv tunnistati kehtetuks ja asendati alates 21. aprillist 2021 Euroopa Parlamendi ja nõukogu määrusega (EL) 2016/429. Määrusega (EL) 2016/429 on muu hulgas kehtestatud uued eeskirjad teatavate taudide ennetamise ja tõrje kohta.
                  
               
                     (3)
                  
                  
                     Komisjoni delegeeritud määruses (EL) 2020/687 (5) on sätestatud teatavate loetellu kantud taudide ennetamise ja tõrje eeskirjad. Kõnealuse delegeeritud määruse artikli 22 lõikes 5 on sätestatud, et A -kategooria taudi puhangu kinnitamise korral kehtestatud piirangutsoonist pärit ja sealt välja viidavate loomsete kõrvalsaadustega peab taudi edasise leviku tõkestamiseks olema kaasas veterinaarjärelevalve ametniku väljastatud loomatervise sertifikaat, mis kinnitab, et neid saadusi on lubatud piirangutsoonist välja viia tingimustel, mille pädev asutus on kehtestanud kõnealuse delegeeritud määruse II osa II peatüki kohaselt.
                  
               
                     (4)
                  
                  
                     Määruses (EL) nr 142/2011 on sätestatud loomsete kõrvalsaaduste turule laskmise eeskirjad. Määruse (EL) nr 142/2011 artiklis 17 on sätestatud, et loomsete kõrvalsaaduste saadetistega peavad transpordi ajal kaasas olema kõnealuse määruse VIII lisa III peatükis sätestatud kaubadokumendid või terviseohutuse tõendid. Loomseid kõrvalsaadusi käsitlevad õigusaktid on põhjalik eeskirjade kogum, mis käsitlevad eelkõige loomsete kõrvalsaaduste liigitamist, kogumist, transporti ja ümbertöötamist. Seepärast tuleks määruse (EL) nr 142/2011 VIII lisa III peatükki lisada uus näidissertifikaat, millele on osutatud delegeeritud määruse (EL) 2020/687 artikli 22 lõikes 5.
                  
               
                     (5)
                  
                  
                     Määruse (EL) nr 142/2011 VIII lisa tuleks vastavalt muuta.
                  
               
                     (6)
                  
                  
                     Tuleks kehtestada asjakohane üleminekuperiood, et võimaldada liikmesriikidel ja sidusrühmadel kohaneda uute eeskirjadega, mis käsitlevad loomsete kõrvalsaaduste väljavedu piirangutsoonidest, mis on kehtestatud kooskõlas delegeeritud määrusega (EL) 2020/687.
                  
               
                     (7)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 142/2011 VIII lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 17. oktoobrist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. september 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 084, 31.3.2016, lk 1.
         
            (2)  ELT L 300, 14.11.2009, lk 1.
         
            (3)  Komisjoni 25. veebruari 2011. aasta määrus (EL) nr 142/2011, millega rakendatakse Euroopa Parlamendi ja nõukogu määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad, ja nõukogu direktiivi 97/78/EÜ seoses teatavate selle direktiivi alusel piiril toimuvast veterinaarkontrollist vabastatud proovide ja näidistega (ELT L 54, 26.2.2011, lk 1).
         
            (4)  Nõukogu 17. detsembri 1992. aasta direktiiv 92/119/EMÜ, millega seatakse sisse üldised ühenduse meetmed teatavate loomahaiguste tõrjeks ja konkreetsed meetmed seoses sigade vesikulaarhaigusega (EÜT L 62, 15.3.1993, lk 69).
         
            (5)  Komisjoni 17. detsembri 2019. aasta delegeeritud määrus (EL) 2020/687, millega täiendatakse Euroopa Parlamendi ja nõukogu määrust (EL) 2016/429 seoses teatavate loetellu kantud taudide ennetamise ja tõrje eeskirjadega (ELT L 174, 3.6.2020, lk 64).
      
      
         
            LISA
            Määruse (EL) nr 142/2011 VIII lisa III peatükki lisatakse järgmine punkt 7:
            
                        „7.
                     
                     
                        Loomatervise sertifikaadi näidis
                     
                  
               Loomatervise sertifikaadi näidis loomsete kõrvalsaaduste väljaveoks piirangutsoonidest, mis on kehtestatud teatavate loetellu kantud taudide ennetamiseks ja tõrjeks
            
            
               
            
               Loomsed kõrvalsaadused piirangutsoonidest, mis on kehtestatud teatavate loetellu kantud taudide ennetamiseks ja tõrjeks
            
            
                         
                     
                     
                        
                                    II.
                                 
                                 
                                    Terviseteave
                                 
                              
                     
                        
                                    II.a.
                                 
                                 
                                    Sertifikaadi viitenumber
                                 
                              
                     
                        
                                    II.b.
                                 
                                 
                                    Kohalik viitenumber
                                 
                              
                  
                        
                           II osa. sertifitseerimine
                        
                     
                     
                        Mina, allakirjutanud veterinaarjärelevalve ametnik, kinnitan järgmist.
                        
                                    (1)kas
                                 
                                 
                                    
                                                [II.1
                                             
                                             
                                                I osas kirjeldatud loomsed kõrvalsaadused on saadud peetud loomadelt, kes:
                                             
                                          
                                                (1)kas
                                             
                                             
                                                [on tapetud järgmise taudi ennetamise ja tõrje eesmärgil:
                                                
                                                            (1) kas
                                                         
                                                         
                                                            […(märkida asjakohase A-kategooria taudi nimetus) vastavalt pädeva asutuse juhistele kooskõlas määrusega (EL) 2020/687 ning on ette nähtud töötlemiseks
                                                            
                                                                        (1) kas
                                                                     
                                                                     
                                                                        [1.–5. töötlemismeetodi kohaselt.]]]
                                                                     
                                                                  
                                                                        (1) või
                                                                     
                                                                     
                                                                        [põletamise teel.]]]
                                                                     
                                                                  
                                                                        (1) või
                                                                     
                                                                     
                                                                        [koospõletamise teel.]]]
                                                                     
                                                                  
                                                      
                                                            (1)või
                                                         
                                                         
                                                            [… (märkida asjakohase esilekerkiva taudi nimetus) vastavalt pädeva asutuse juhistele kooskõlas määruse (EL) 2016/429 artikli 259 kohaselt komisjoni poolt vastuvõetud erakorraliste meetmetega ning on ette nähtud töötlemiseks
                                                            
                                                                        (1) kas
                                                                     
                                                                     
                                                                        [1.–5. töötlemismeetodi kohaselt.]]]
                                                                     
                                                                  
                                                                        (1) või
                                                                     
                                                                     
                                                                        [põletamise teel.]]]
                                                                     
                                                                  
                                                                        (1) või
                                                                     
                                                                     
                                                                        [koospõletamise teel.]]]
                                                                     
                                                                  
                                                      
                                          
                                                (1)või
                                             
                                             
                                                [ei ole pädeva asutuse poolt ette nähtud tapmiseks A-kategooria taudi või esilekerkiva taudi ennetamise või tõrje eesmärgil ning keda on peetud ettevõtetes, mis asuvad piirangutsoonides, mis on kehtestatud loomataudide ennetamiseks ja tõrjeks kooskõlas
                                                
                                                            (1) kas
                                                         
                                                         
                                                            [delegeeritud määrusega (EL) 2020/687,]
                                                         
                                                      
                                                            (1) või
                                                         
                                                         
                                                            [määruse (EL) 2016/429 artiklis 71 osutatud ajutiste tauditõrje erieeskirjadega,]
                                                         
                                                      
                                                            (1) või
                                                         
                                                         
                                                            [määruse (EL) 2016/429 artikli 259 kohaselt komisjoni poolt vastuvõetud erakorraliste meetmetega,]
                                                         
                                                      ning kõnealused loomsed kõrvalsaadused viiakse nimetatud piirangutsoonist välja vastavalt tingimustele, mis on sätestatud … (2) järgmisel eesmärgil:
                                                
                                                            (1) kas
                                                         
                                                         
                                                            [töötlemiseks 1.–5. töötlemismeetodiga, nagu on sätestatud määruse (EL) nr 142/2011 IV lisa II peatükis, ning veeloomadest saadud kõrvalsaaduste sileerimise puhul, nagu on sätestatud IV lisa IV peatüki 2. jao punktis K.]]]
                                                         
                                                      
                                                            (1) või
                                                         
                                                         
                                                            [töötlemiseks määruse (EL) nr 142/2011 X, XI või XIII lisas osutatud meetoditega.]]]
                                                         
                                                      
                                                            (1) või
                                                         
                                                         
                                                            [töödeldud lemmikloomatoidu tootmiseks (v.a määruse (EL) nr 142/2011 XIII lisas osutatud töötlemata lemmikloomatoit).]]]
                                                         
                                                      
                                                            (1) või
                                                         
                                                         
                                                            [kompostiks või biogaasiks muundamiseks, nagu on osutatud määruse (EL) nr 142/2011 V lisa III peatüki 1. jaos.]]]
                                                         
                                                      
                                          
                              
                                    (1)või
                                 
                                 
                                    
                                                [II.1
                                             
                                             
                                                I osas kirjeldatud loomsed kõrvalsaadused on saadud loetellu kantud liikidesse kuuluvatelt metsloomadelt, kes on leitud surnuna või tapetud … (märkida asjaomase A-kategooria taudi nimetus) ennetamise ja tõrje eesmärgil vastavalt pädeva asutuse juhistele(3) kooskõlas delegeeritud määruse (EL) 2020/687 artikli 64 lõike 2 punktiga c, ning on ette nähtud töötlemiseks:
                                             
                                          
                                                (1) kas
                                             
                                             
                                                [1.–5. töötlemismeetodi kohaselt.]]
                                             
                                          
                                                (1) või
                                             
                                             
                                                [põletamise teel.]]
                                             
                                          
                                                (1) või
                                             
                                             
                                                [koospõletamise teel.]]
                                             
                                          
                              Märkused
                        I osa.
                        
                                    —
                                 
                                 
                                    Lahtrid I.9 ja I.11: mittevajalik maha tõmmata.
                                 
                              
                                    —
                                 
                                 
                                    Lahtrid I.12, I.13 ja I.17: loa number või registreerimisnumber.
                                 
                              
                                    —
                                 
                                 
                                    Lahter I.14: täita juhul, kui erineb lahtrist „I.1 Kauba saatja“.
                                 
                              
                                    —
                                 
                                 
                                    Lahter I.25: „ümbertöötamiseks“, „töötlemiseks“ või „muundamiseks“
                                 
                              
                                    —
                                 
                                 
                                    Lahter I.31: kauba laad: „delegeeritud määruse (EL) 2020/687 artikli 22 lõikes 5 osutatud loomsed kõrvalsaadused.“ kategooria: „1. kategooria“, „2. kategooria“ või „3. kategooria“
                                 
                              II osa.
                        
                                    (1)
                                 
                                 
                                    Mittevajalik maha tõmmata.
                                 
                              
                                    (2)
                                 
                                 
                                    Märkige selle asjakohase komisjoni õigusakti pealkiri, Euroopa Liidu Teatajas avaldamise kuupäev ja asjakohase artikli number (numbrid), kus need tingimused on esitatud, või viide pädeva asutuse vastuvõetud ja avaldatud asjakohasele õigusaktile või juhistele, kus need tingimused on esitatud.
                                 
                              
                                    (3)
                                 
                                 
                                    Vt eriõigusakte loomataudide ennetamise kohta.
                                 
                              
                  
                         
                     
                     
                        Veterinaarjärelevalve ametnik
                        Nimi (trükitähtedega):
                        Kohalik veterinaarüksus:
                        Kuupäev:
                        Tempel:
                     
                     
                        Kvalifikatsioon ja ametinimetus:
                        Kohaliku veterinaarüksuse number:
                        Allkiri:“